wickkiey/tamil-wikipedia-chunked huggingface dataset:
# சொறி

**சொறி ** (*Scabies*, பெயர்க்காரணம்:சொறிதல் என்பதிலிருந்து) அல்லது **அளவன்** ) பொதுவழக்கில் **ஏழாண்டு அரிப்பு**, ஓர் ஒட்டுவாரொட்டி தோல் தொற்று நோயாகும். இது மாந்தர்களிடத்தும் விலங்குகளிடத்தும் ஏற்படக்கூடும். உலக சுகாதார அமைப்பு இதனை நீர் தொடர்பான நோயாக வகைப்படுத்தி உள்ளது. . இந்நோயானது *சார்கோப்டெசு இசுகாபீ* என்ற மிகச் சிறிய, பொதுவாக நேரடியாக கண்ணுக்குப் புலப்படாத, ஒட்டுண்ணியால் ஏற்படுகின்றது. இந்த ஒட்டுண்ணி பாதிக்கப்பட்டவர் தோலிற்கு கீழே குழிகளமைப்பதால் ஒவ்வாமை ஏற்பட்டு தீவிர நமைச்சல் ஏற்படுகின்றது. விலங்குகளில் தொடர்புடைய ஆனால் வேறு ஒட்டுண்ணியால் ஏற்படும் நோய்த்தொற்று *சார்கோப்டிக் மாஞ்சே* எனப்படுகிறது.  
இந்த நோய்தொற்று பொருட்கள் மூலமாக பரப்பப்படலாம் எனினும் பெரும்பாலும் தோலுடன் தோல் தொடுவதாலேயே தொற்றுகிறது; நீண்ட தொடர்பு கூடுதலான தீவாய்ப்பை ஏற்படுத்துகிறது. முதல்முறை தொற்றுக்கள் மூலமான நோய் அறிகுறிகள் வெளிப்பட நான்கிலிருந்து ஆறு வாரங்கள் ஆகின்றன. மீள்தொற்றில் அறிகுறிகள் 24 மணிக்குள்ளாகவே தெரியக்கூடும். நோய் அறிகுறிகள் ஒவ்வாமையால் ஏற்படுவதால் தோன்றுவதற்கு காலம் கழிவதைப் போலவே ஒட்டுண்ணிகளை முழுமையாக அழித்த பின்னரும் மறைவதற்கு நாட்கள் செல்லும். முன்பு *நார்வே சொறி* எனப்பட்ட *பக்கு உதிர்வு சொறி* (Crusted scabies) நோய் எதிர்பாற்றலைக் குறைக்கும் மிகத் தீவிரவகையான நோய்த்தொற்றாகும்.
# இயேசு கற்பித்த இறைவேண்டல் கோவில்

**இயேசு கற்பித்த இறைவேண்டல் கோவில்** (*Church of the Pater Noster*) எருசலேம் நகரில், ஒலிவ மலையில் "இறைவாக்கினர் கல்லறைகள்" என்னும் பகுதிக்கு வடக்கே அமைந்துள்ள உரோமன் கத்தோலிக்க கோவில் ஆகும். இக்கோவில் "எலெஓனா தூயகம்" (*Sanctuary of the Eleona*; ) என்னும் பெயராலும் அழைக்கப்படுகிறது. *Eleona* என்னும் சொல் "ஒலிவ மலை" என்னும் பொருள்படும் வகையில் கி.பி. 4ஆம் நூற்றாண்டு திருநாட்டுக்குத் திருப்பயணமாகச் சென்ற எஜேரியா (மாற்றுவடிவம்: எத்தேரியா) என்னும் பெண்மணியால் முதன்முறையாகப் பயன்படுத்தப்பட்டது.
# இயேசு கற்பித்த இறைவேண்டல் கோவில்

## இயேசு இறைவேண்டல் கற்பித்த இடம்

கிறித்தவ மரபுப்படி, இக்கோவில் கட்டி எழுப்பப்பட்ட இடத்தில் இயேசு தம் சீடர்கள் எவ்வாறு இறைவேண்டல் செய்ய வேண்டும் என்று கற்பித்தார். அந்த வரலாற்றை புனித லூக்கா தம் நற்செய்தியில் கீழ்வருமாறு குறிப்பிடுகிறார்:
# இயேசு கற்பித்த இறைவேண்டல் கோவில்

## வரலாறு

4 ஆம் நூற்றாண்டில் உரோமைப் பேரரசராக இருந்த முதலாம் கான்ஸ்டன்டைன் மன்னன், இயேசு கிறிஸ்து விண்ணகம் ஏறிச்சென்ற நிகழ்வைச் சிறப்பிக்கும் வகையில் ஒரு கோவிலை எருசலேமில் கட்ட ஏற்பாடு செய்தார். அக்கோவில் இருந்த இடத்தில் இன்றைய கோவில் எழுப்பப்பட்டது.  
4 ஆம் நூற்றாண்டுக் கோவில் முதலாம் கான்ஸ்டன்டைன் மன்னனின் அன்னையாகிய புனித எலேனா என்பவரின் மேற்பார்வையில் கட்டப்பட்டது. அக்கோவிலுக்கு அவர் கொடுத்த பெயர் "சீடர்களின் கோவில்" என்பதாகும். 4 ஆம் நூற்றாண்டில் அக்கோவிலைச் சந்தித்ததாக எஜேரியா என்னும் திருப்பயணி குறிப்பிட்டுள்ளார்.  
அதற்கு முன்னரே, "யோவான் பணிகள்" என்னும் 2 ஆம் நூற்றாண்டு நூலில், இயேசு தம் சீடர்களுக்குப் போதனை வழங்கிய இடமாக "ஒலிவ மலைக்குகை" குறிப்பிடப்பட்டுள்ளது.  
கி.பி.4 ஆம் நூற்றாண்டில் எழுப்பப்பட்ட கோவில் ஏறக்குறைய முன்னூறு ஆண்டுகள் நல்ல நிலையில் இருந்தது. ஆனால் அக்கோவிலை கி.பி. 614 இல் பாரசீகர்கள் அழித்தார்கள். பின்னர், கி.பி. 1116 ஆம் ஆண்டில் கோவிலை சிலுவைப்போர் வீரர்கள் மீண்டும் கட்டியெழுப்பினார்கள். அதிலிருந்து அக்கோவில் "இயேசு கற்பித்த இறைவேண்டல்" வழங்கப்பட்ட இடமாகக் கருதப்பட்டு வந்துள்ளது.
# இயேசு கற்பித்த இறைவேண்டல் கோவில்

## இன்றைய கோவில்

சிலுவைப்போர் வீரர்கள் கட்டிய கோவில் கி.பி.1187 இல் நடந்த எருசலேம் முற்றுகையின் போது பெரும்பாலும் அழிந்தது. பின்னர் பல்லாண்டுகள் அக்கோவில் பாழடைந்துக் கிடந்தது. 4 ஆம் நூற்றாண்டுக் கோவிலின் கற்கள் பலவும் கல்லறைக் கற்களாக விற்கப்பட்டன. கி.பி. 19 ஆம் நூற்றாண்டின் இறுதியில், போசி அவுரேலியா என்னும் இளவரசியின் ஆதரவோடு பண்டைய 4 ஆம் நூற்றாண்டுக் கோவிலின் அடித்தளத்தைக் காணும் முயற்சி மேற்கொள்ளப்பட்டது.  
அவர் "இயேசு கற்பித்த இறைவேண்டல் கோவில்" தொடக்கத்தில் அமைந்திருந்த இடத்தில் ஒரு தோட்டத்தை 1868 இல் உருவாக்கினார். பின் 1872 இல் கர்மேல் துறவியர் இல்லத்தை எழுப்பினார். 1910 இல் பண்டைய கோவிலின் அடித்தளத்தின் ஒரு பகுதி கண்டுபிடிக்கப்பட்டது. எனவே துறவியர் இல்லம் வேறு இடத்திற்கு மாற்றப்பட்டது.  
4 ஆம் நூற்றாண்டுக் கோவிலிருந்த இடத்தில் பிசான்சியக் கலைப்படி அமைந்த இன்றைய கோவிலைக் கட்டும் வேலை 1915இல் தொடங்கியது. அக்கோவில் கட்டடம் இன்னும் முழுமை பெறவில்லை.
# இயேசு கற்பித்த இறைவேண்டல் கோவில்

## இடம்

இக்கோவில் எருசலேமிலுள்ள அட்-தூர் எனும் வட்டாரத்தில் அமைந்துள்ளது. ஏறக்குறைய 18,000 பேரை சனத்தொகையாகக் கொண்ட இம்மாவட்டத்தில் இசுலாமியர் பெரும்பான்மையாகவும் கிறிஸ்தவர்கள் சிறுபான்மையாகவும் காணப்படுகின்றனர்.
# இயேசு கற்பித்த இறைவேண்டல் கோவில்

## உலக மொழிகளில் இயேசுவின் இறைவேண்டல்

இக்கோவிலோடு இணைந்துள்ள தோட்டப் பகுதியில் இயேசு கற்பித்த இறைவேண்டல் தமிழ் உட்பட ஏறக்குறைய 100 மொழிகளில் பெயர்க்கப்பட்டு கற்பதிகைகளாகச் சுவரில் பதிக்கப்பட்டுள்ளன.
# இசையாயிரம்

**இசையாயிரம்** என்னும் நூலைப்பற்றித் தமிழ்நாவலர் சரிதை என்னும் நூலில் ஒரு குறிப்பு வருகிறது. அந்தக் குறிப்பு
:ஆடுவதும் செக்கே அளப்பதுவும் எண்ணெயே
:கூடுவதும் சக்கிலியக் கோதையே – நீடுபுகழ்
:கச்சிச்செப் பேட்டில் கணிக்குங்கால் செக்கார்,தாம்
:உச்சிக்குப் பின்புகார் ஊர்.
- செட்டிகள் மேல் இசையாயிரம் பாடியபோது, புகார் தங்களுக்கு ஊர் என்று பாடச்சொல்ல, சயங்கொண்டார் பாடியது
மேலே கண்ட பாடலும் குறிப்பும் தமிழ்நாவலர் சரிதையில் உள்ளன.
- கச்சிச் செப்பேடு என்பது செக்கார் ஒழுகவேண்டிய விதிகள் பற்றி அரசாணையோடு பிறந்த சாசனமாம். திரிபுவன சக்கரவர்த்தி ஸ்ரீ ராஜ ராஜ தேவர்க்கு யாண்டு ஐந்தாவது - - - நாடும் நகரமும் கூடியிருந்து ஸ்ரீ காஞ்சிமா நகரில் செப்பேட்டுப்படி செய்யக்கடவ முறைமை என்று தொடங்கிச் செக்கார் செய்யக் கடவனவும், அல்லாதனவுமான விதிகளைக் கூறும் சாசனம்.
;பொதுக்கருத்து
- இசையாயிரம் என்னும் நூல் செக்கார் புகழையோ, பல சாதியினரின் புகழையோ பாடும் நூல் ஆகலாம்.
- சயங்கொண்டார் காலம் 12-ஆம் நூற்றாண்டு.
- சயங்கொண்டார் கலிங்கத்துப் பரணி பாடிய பெருமிதம் எங்கே! இப்படிக் கீழ்த்தர பாடல் பாடிய நிலை எங்கே!
# இசையாயிரம்

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 1, 2005
# திருக்கல்லறைத் தேவாலயம்

**திருக்கல்லறைத் தேவாலயம்** அல்லது **திருக்கல்லறை பேராலயம்** அல்லது கிழக்குச் சபையினால் **உயிர்ப்புத் தேவாலயம்** என்று அழைக்கப்படும் இது, மதிலாலான பழைய நகரின் கிறிஸ்தவப் பகுதியினுள் உள்ள ஓர் தேவாலயமாகும்.  
இப்பகுதி கொல்கொத்தா (கல்வாரி மலை) மதிப்புக்குரியதாகியது. ஏனென்றால் இங்கேதான் இயேசு சிலுவையிலறையப்பட்டு கல்லறையில் அடக்கம் செய்யப்பட்டார். பல கிறிஸ்தவர்களுக்கு, குறிப்பாக நான்காம் நூற்றாண்டிலிருந்து யாத்திரிகர்களுக்கு, இயேசு இந்த இடத்தில் உயிர்த்தெழுந்த காரணத்தினால் இத்தேவாலயம் மிக முதன்மையான இடமாகும். இன்றும் இது எருசலேமின் கிரேக்க சபை தலைமைக்குருவின் தலைமைப்பீடமும், சில கிறிஸ்தவ சபைகளுக்கிடையே பங்கிடப்பட்ட கட்டடங்கள் பொறுப்பிலுள்ளது. நூற்றாண்டுகளாக மாற்றமடையாத சிக்கலான ஏற்பாடுகளும் காணப்படுகின்றது. இன்று கிழக்கு சபை, கீழ்த்திசை சபை, உரோமன் கத்தோலிக்கம் என்பனவற்றின் வீடாகவுள்ளது. அங்கிலிக்கன், ஒருமைக்கோட்பாட்டுச் சபை, புரட்டஸ்தாந்து சபை என்பனவற்றிற்கு இத்தேவாலயத்தில் நிரந்தர பிரசன்னம் இல்லை. இவர்கள் எருசலேமிலுள்ள தோட்டக் கல்லறையினை உண்மையான இயேசுவின் சிலுவை மரணம், உயிர்ப்பு ஆகியவற்றின் மதிற்பிக்குரிய இடமாக பேணுகின்றார்கள்.
# திருக்கல்லறைத் தேவாலயம்

## வரலாறு

### கட்டுமானம்

இந்த ஆலயம் தற்போது அமைந்துள்ள இடம் இரண்டாம் நூற்றாண்டில் அப்ரடைட்டின் கோவிலாகக் காணப்பட்டது. சில புராதன எழுத்தாளர்கள் வீனஸ் கோவிலாக இருந்தது என்கின்றனர். எசேபியஸ் *கொன்ஸ்டான்டைனின் வாழ்வு* எனும் தன் நூலில் இந்த இடம் கிறிஸ்தவர்களின் மதிப்புக்குரிய இடமாகவே இருந்தது,, ஆனால் காட்ரியன் கிறிஸ்தவம் மீது கொண்ட வெறுப்பினால், இதன் மீது தன் சொந்த கோவிலைக் கட்டி, வேண்டுமென்றே மறைத்தான் என்கிறார். எசேபியஸ் இதுபற்றி அதிகம் கூறாதபோதும், அப்ரடைட்டின் கோவில் காட்ரியனின் எருசலேம் மீள் கட்டமைப்பின் பகுதியாகவே கட்டப்பட்டிருக்க வாய்ப்பிருக்கின்றது. கி.பி. 70 யூதப் புரட்சி மற்றும் கோக்பா புரட்சிகளின் (கி.பி 132-135) பின் ஏற்பட்ட அழிவைத் தொடர்ந்து, 135 இல் ஆலியா கபிடோனியா அபிவிருத்தியின் பகுதியாக இது இடம் பெற்றிருக்கலாம்.
# வார்ப்புரு:தமிழ் விக்கிப்பீடியா தகவல்கள்

## தமிழ் விக்கிப்பீடியா தகவல்கள்

| ; கட்டுரைகள் | ; கோப்புகள் | ; பயனர்கள் | ; தொடர் பங்களிப்பாளர்கள் | ; தானியங்கிகள் | ; நிருவாகிகள் | ; அதிகாரிகள் |
| --- | --- | --- | --- | --- | --- | --- |
| **** | **** | } |  |  |  |  |
# குறு ஒளிர்வண்டம்

என்னும் குறு ஒளிர்வண்டத்தில் நூறு மில்லியன் விண்மீன்களே காணப்படுகின்றன.]]  
**குறு ஒளிர்வண்டம்** (*dwarf galaxy*) என்பது சில பில்லியன் விண்மீன்களைக் கொண்ட ஒரு சிறிய விண்மீன் பேரடையாகும். எமது பால் வழிப் பேரடையில் இருக்கக்கூடிய 200–400 பில்லியன் விண்மீன்களின் எண்ணிக்கையுடன் ஒப்பிடுகையில் குறு ஒளிர்வண்டம் ஒன்றில் உள்ள விண்மீன்களின் எண்ணிக்கை மிகக் குறைவானதாகும். 30 பில்லியன் விண்மீன்களைக் கொண்ட பெரும் மெகல்லானிய மேகங்கள் சிலவேளைகளில் குறு ஒளிர்வண்டமெனக் கூறப்படுகிறது.
# குறு ஒளிர்வண்டம்

## குறு ஒளிர்வண்டத்தின் தோற்றம்

தற்போதைய கொள்கையின் படி, குறு ஒளிர்வண்டங்கள் உட்பட பெரும்பாலான விண்மீன் பேரடைகள் கரும்பொருளின் உதவியுடன் அல்லது உலோகங்களைக் கொண்டிருக்கக்கூடிய வளிமங்களினால் உருவாகின. ஆனாலும், நாசாவின் அண்டத் தேட்டக் கலம் என்ற விண்கலம் உலோகங்களைக் கொண்டிராத வளிமங்களினால் உருவாகிய புதிய குறு ஒளிர்வண்டங்களைக் கண்டறிந்துள்ளது..
# குறு ஒளிர்வண்டம்

## உள் குறு ஒளிர்வண்டங்கள்

: இதன் உட்பகுதியில் இளம் விண்மீன்களும், வெளிப்பகுதியில் வயது போன விண்மீன்களும் காணப்படுகின்றன]]
உட் குழுவில் பெருமளவு குறு ஒளிர்வண்டங்கள் காணப்படுகின்றன: இவை பெரும்பாலும் பால் வழி, அந்திரொமேடா பேரடை, முக்கோண விண்மீன் பேரடை போன்ற பெரும் பேரடைகளைச் சுற்றி வலம் வருகின்றன. 2007 ஆம் ஆண்டில் வெளியிடப்பட்ட ஆய்வு முடிவுகளில் பெரும்பாலான குறு ஒளிர்வண்டங்கள் பால் வழி, அந்திரொமேடா பேரடை போன்றவற்றின் ஆரம்பப் படிமுறை வளர்ச்சியின் போது ஏற்பட்ட பரலை விசைகளினால் (tidal forces) உருவாகின எனக் கூறப்பட்டுள்ளது. இத்தகைய குறு ஒளிர்வண்டங்கள் விண்மீன் பேரடைகளின் மோதுகையினால் உருவாகின்றன.  
பால் வழியை 20 இற்கும் மேற்பட்ட குறு ஒளிர்வண்டங்கள் சுற்றிவருவதாகத் தெரியவந்துள்ளது. 2008 ஆய்வு முடிவுகளின் படி பால் வழியில் காணப்படும் மிகப்பெரும் உருண்டையான விண்மீன் தொகுதியான ஒமேகா செண்ட்டாரி ஒரு குறு ஒளிர்வண்டம் என வானியலாளர்கள் கருதுகின்றனர். இதன் நடுவே கருங்குழி ஒன்று காணப்படுவதையும் கண்டறிந்துள்ளனர்.
# ஔவை நடராசன்

**சிவபாத சேகரன்** எனும் இயற்பெயர் கொண்ட **ஔவை து. நடராசன்** (*Avvai D.Natarajan*; 24 ஏப்ரல் 1936 – 21 நவம்பர் 2022) ஒரு தமிழ்நாட்டுத் தமிழறிஞர், கல்வியாளர், சிந்தனையாளர் மற்றும் பேச்சாளர் ஆவார். ஆங்கிலத்திலும், தமிழிலும் நூற்றுக்கணக்கான ஆய்வுக் கட்டுரைகளை எழுதியுள்ளார். உலகின் பல்வேறு பல்கலைக்கழகங்களில் நடைபெற்ற மாநாடுகளில் பங்கேற்றுள்ளார்.
# ஔவை நடராசன்

## பிறப்பு

தற்போதைய திருவண்ணாமலை மாவட்டத்தில் உள்ள செய்யாறு எனும் ஊரில் லோகாம்பாள் - ஒளவை துரைசாமி இணையருக்கு மகனாக 24 ஏப்ரல் 1936 அன்று பிறந்தார் நடராசன். இவர் தந்தை நற்றிணை, சிலப்பதிகாரம், திருவருட்பா உள்ளிட்ட பல பனுவல்களுக்கு உரை எழுதியமையால் 'உரைவேந்தர்' என அழைக்கப்பெற்றவர். புகழ்பெற்ற மருத்துவர் மெய்கண்டான் உள்ளிட்ட 10 பேர் நடராசனின் உடன்பிறப்புகள் ஆவர்.
# ஔவை நடராசன்

## கல்வி

மதுரை தியாகராசர் கல்லூரியில் பயின்று தமிழில் முதுகலைப் பட்டம் (Master of Arts) பெற்றார். சென்னை பச்சையப்பன் கல்லூரியில் “சங்க இலக்கியத்தில் பெயரிடு மரபு” என்னும் பொருளில் ஆய்வு செய்து 1958ஆம் ஆண்டில் ஆய்வியல் நிறைஞர் பட்டம் பெற்றார். அதன் பின்னர் “சங்க காலப் புலமைச் செவ்வியர்” என்னும் பொருளில் ஆய்வு செய்து முனைவர் பட்டம் பெற்றார். தமிழ், ஆங்கிலம் எனும் இரு மொழிகளிலும் சிறப்பாகப் பேசும் திறன் கொண்டவர்.
# ஔவை நடராசன்

## பணிகள்

மதுரை தியாகராசர் கல்லூரி, தஞ்சாவூரிலுள்ள மன்னர் சரபோஜி அரசுக் கல்லூரி ஆகியவற்றில் தமிழ் விரிவுரையாளராகப் பணியாற்றினார். அதன் பிறகு, புதுதில்லியிலுள்ள அனைத்திந்திய வானொலி நிலையத்தில் செய்தி வாசிப்பாளர், அறிவிப்பாளர் எனப் பணியாற்றினார். அதன் பின்னர் சென்னையிலுள்ள காந்தி ராமலிங்கர் பணி மன்றத்தின் செயலாளராகப் பணியாற்றினார்.  
தமிழ்நாட்டு அரசின் செய்தி மக்கள் தொடர்புத் துறையின் துணை இயக்குநராக 1975 முதல் 1984 வரை பணியாற்றினார் இந்திய ஆட்சிப் பணி அலுவலராக இல்லாமல் தமிழ்நாட்டு அரசுத் துறையின் செயலாளராக நியமிக்கப்பட்டவர் இவர் ஒருவரே..  
16 திசம்பர் 1992 முதல் 15 திசம்பர் 1995 வரை தஞ்சாவூர் தமிழ்ப் பல்கலைக்கழகத்தின் துணைவேந்தர் பொறுப்பினை வகித்தார். அதன் பிறகு, 2014 ஆம் ஆண்டில் செம்மொழித் தமிழாய்வு மத்திய நிறுவனத்தில் துணைத்தலைவராக இருந்தார். 2015 முதல் சென்னையிலுள்ள பாரத் பல்கலைக்கழக வேந்தராகப் பணியாற்றினார்.
# ஔவை நடராசன்

## படைப்புகள்

நடராசனின் சொற்பொழிவுகள் சில நூல்களாக வெளிவந்துள்ளன. அவை;
| 1966 | வாழ்விக்க வந்த வள்ளலார் | சேகர் பதிப்பகம் |
| --- | --- | --- |
| 1992 | Art Panaroma of Tamils
(இணை ஆசிரியர் - நடன காசிநாதன்) | தமிழ்நாடு அரசு தொல்லியல் துறை வெளியீடு |
| 2005? | கம்பர் விருந்து |  |
| ? | கம்பர் மாட்சி |  |
| ? | பேரறிஞர் அண்ணா |  |
| ? | திருப்பாவை விளக்கம் |  |
| ? | திருவெம்பாவை விளக்கம் |  |
| ? | சங்க இலக்கிய பெண்பாற் புலவர்கள் |  |
| ? | அருளுக்கு அவ்வை சொன்னது |  |
| ? | Self Confidence |  |
| ? | Saying of Stalwart |  |
| ? | Thirukkovaiyar | } |
# ஔவை நடராசன்

## பங்கேற்ற நிகழ்ச்சிகள்

சான் பிரான்சிஸ்கோவில் நடைபெற்ற அனைத்து நாடுகளின் கவிஞர்கள் மாநாட்டில் (1982) தமிழ்நாட்டின் சார்பாகப் பங்கேற்றார் .  
மதுரையில் நடைபெற்ற ஐந்தாம் உலகத் தமிழ் மாநாட்டின் (1981) பொதுச்செயலாளராகச் செயலாற்றினார்.  
மொரிசியசில் நடைபெற்ற ஏழாம் உலகத் தமிழ் மாநாட்டின் (1989) குழுவில் உறுப்பினராக இருந்தார்.
|இந்திய அரசு
|-
|2012
|கம்பன் புகழ் விருது
|கொழும்பு கம்பன் கழகம் (இலங்கை)
|-
|2012 (?)
|தன்னேரில்லாத தமிழ் மகன் விருது
|கம்பர் கழகம் (இலங்கை)
|-
|2014
|சி.பா. ஆதித்தனார் மூத்த தமிழறிஞர் விருது
|*தினத்தந்தி* நாளிதழ்
|}
# ஔவை நடராசன்

## மறைவு

ஔவை நடராசன் தமது 87வது அகவையில் 21 நவம்பர் 2022 அன்று சென்னையில் காலமானார். தமிழ்நாட்டுக் காவல்துறை மரியாதையுடன் இறுதிச்சடங்கு நடைபெற்றபின் அவர் உடல் அடக்கம் செய்யப்பட்டது.
# ஔவை நடராசன்

## புகழ்

நடராசன், பச்சையப்பன் கல்லூரி மாணவராக விளங்கியபோதிலேயே இவரது சொல்லாற்றல் கண்டுவியந்த கவிஞர் சுரதா, இவரைப் 'பாதி அண்ணா ” என்று பாராட்டினார்.  
"ஔவை நடராசன் அவர்கள் அரசியலில் நுழைந்திருந்தால் அண்ணாவின் தம்பிகளுக்குப் போட்டியாக அமைந்திருப்பார். நடிப்பில் ஈடுபட்டிருந்தாலும் சிவாசி கணேசனுக்கு அடுத்த நிலையைப் பெற்றிருப்பார். இந்திய ஆட்சிப் பணித் தேர்வு எழுதியிருந்தால் தமிழ்நாட்டின் தலைசிறந்த செயலாளராகத் திகழ்ந்திருப்பார். ஆனால் ஆசிரியப்பணிக்கு வந்துள்ளதால், நமக்கெல்லாம் தலைசிறந்த ஊக்க ஊற்றாக விளங்குகிறார்" என்று தன் மாணவப்பருவத்தில் தன் உடன் மாணவர்களிடம் கூறினார் மறைமலை இலக்குவனார்.
# புராணம் (தமிழ்நூல் அட்டவணை)

**புராணம்** என்னும் சொல் பழங்கதைகளைக் குறிக்கும்.  
தமிழில் புராணம் என்னும் பெயரைக் கொண்டுள்ள நூல்கள் பல.  
அவற்றைக் கால நோக்கில் வரிசைப்படுத்திப் பட்டியலிட்டுப் பகுத்துத் தருவது இந்த அட்டவணை.
# புராணம் (தமிழ்நூல் அட்டவணை)

## காலநிரலில் புராணங்கள்

| காலம், கி. பி. நூற்றாண்டு | புராணத்தின் பெயர் | ஆசிரியர் பெயர், பிற குறிப்பு | விளக்கம் |  |
| --- | --- | --- | --- | --- |
| இடைச்சங்கம் (?) | மாபுராணம், | மதிநலம் கவின்ற மாபுராணம் (பெருந்தொகை குறிப்பு) | யாப்பிலக்கண நூல், எழுத்திலக்கணமும் கூறுகிறது, (யாப்பருங்கல விருத்தி குறிப்பு) |  |
| இடைச்சங்கம் (?) | பூதபுராணம் | புதுநலம் கனிந்த பூதபுராணம் | (யாப்பருங்கல விருத்தி குறிப்பு) |  |
| 7 | தசபுராணம் | அப்பர் | தேவாரப் பதிகங்களில் ஒன்று (4:14) |  |
| 7 | இலிங்க புராணம் | அப்பர் | தேவாரப் பதிகங்களில் ஒன்று (5:15) |  |
| 8 | புராண சாகரம் | - | (யாப்பருங்கல விருத்தி குறிப்பு) |  |
| 8 | சாந்தி புராணம் | - | சமண தீர்த்தங்காரர் கதை (புறத்திரட்டு நூலில் 9 பாடல்) |  |
| 9 | சிவபுராணம் | மாணிக்கவாசகர் | திருவாசகத்தில் முதல் பாடல் |  |
| 10 | புராண சிந்தாமணி | - | இது நூல் அன்று, திருவிசைப்பாவில் வரும் தொடர்கள் |  |
| 12 | திருத்தொண்டர் புராணம் | சேக்கிழார் | திருத்தொண்டர் வரலாறு |  |
| 13 | திருவாலவாயுடையார் திருவிளையாடல் புராணம் | பெரும்பற்றப்புலியூர் நம்பி | மதுரையின் தலபுராணம் |  |
| 13 | குரு பரம்பரா பிரபாவம் ஆறாயிரப்படி | பின்பழகிய பெருமாள் ஜீயர் | பரம்பத நாதன் தொடங்கி நம்பிள்ளை வரையில் ஆழ்வார், ஆசாரியர் வரலாறு (மணிப்பிரவாள நடை) |  |
| 14 | திருமுறை கண்ட புராணம் | உமாபதி சிவம் | நம்பியாண்டார் நம்ப திருமுறைகளைத் தேடித் தொகுத்த வரலாறு |  |
| 14 | சேக்கிழார் புராணம் | உமாபதி சிவம் | திருத்தொண்டர் புராணம் பாடப்பட்ட வரலாறு |  |
| 14 | கோயிற்புராணம் | உமாபதி சிவம் | தில்லைத் தலத்தின் வரலாறு |  |
| 14 | மேருமந்தர புராணம் | சமய திவாகர வாமன முனிவர் | மேரு,மந்தரர் என்கிற இரண்டு சமணப் பெரியார் வரலாறு |  |
| 14 | கந்த புராணம் | கச்சியப்ப சிவாசாரியார் | முருகப் பெருமான் கதை |  |
| 15 | திருவாதவூர் அடிகள் புராணம் | கடவுள் மாமுனிவர் | மாணிக்க வாசகர் வரலாறு |  |
| 15 | ஸ்ரீ புராணம் | - | சமணப் பெரியார் வரலாறு (மணிப்பிரவாள நடை) | } |
# புராணம் (தமிழ்நூல் அட்டவணை)

## 16 ஆம் நூற்றாண்டு

#### புலவர் பாடிய புராணங்கள்

மேலே கண்ட 36 புராணங்களைப் பாடிய புலவர்கள் 15 பேர். இவர்களை அகரவரிசையில் அவர்கள் பாடிய நூல்களுடன் இங்குக் காணலாம்.
1. அதிவீர ராம பாண்டியர் - காசி காண்டம், கூர்ம புராணம்
1. அளகை சம்பந்த முனிவர் - திருவாரூர்
1. அனதாரியப்பன் - சுந்தரபாண்டியம்
1. ஆனந்தக் கூத்தர் - திருக்காளத்தி
1. சைவ எல்லப்ப நாவலர் - அருணாசலம், திருவெண்காடு, செவ்வந்தி, தீர்த்தகிரி, திருவிரிஞை, திருச்செங்காட்டங்குடி
1. ஞானக்கூத்தர் - திரு ஐயாறு
1. ஞானப்பிரகாசர் (கமலை) - திருமழபாடி, திரு ஆனைக்கா
1. ஞானப்பிரகாசர் (திருவொள்ளியூர்) - திருவொற்றியூர்
1. சிதம்பரநாத கவி - நங்கர விலாசம்
1. நிரம்ப அழகிய தேசிகர் - திருப்பரங்கிரி, சேதுபுராணம், திரு ஐயாறு, வேணுவனம்
1. புராணத் திருமலைநாதர் - சிதம்பரம், ததீசி, சரப புராணம், வினாவிடைப் புராணம், சைவமகா புராணம், இறைசை, அருணகிரி
1. மறைஞான சம்பந்தர் - அருணகிரி, கமலாலயம்
1. ரேவண சித்தர் - திர்பட்டீசுரம், திருவலஞ்சுழி, திருமேற்றளி
1. வரகுண ராம பாண்டியர் - இலிங்க புராணம், வாயு சங்கிதை
1. வரதுங்க ராம பாண்டியர் - பிரமோத்தர காண்டம்
# புராணம் (தமிழ்நூல் அட்டவணை)

## இவற்றையும் காண்க

- புராணம் (வைணவ புராணங்கள்)
# பால் ஹெரௌல்ட்

**பால் ஹெரௌல்ட்** ( Paul(**Louis-Toussaint**)Héroult, 10-4-1863 – 9-5-1914): பிரான்சு நாட்டைச் சேர்ந்த அறிவியலாளர். மின்னாற்பகுப்பு முறையில் அலுமினியத்தைப் பிரித்தெடுத்தவர். மின்எஃகு உலையைக் கண்டறிந்தவர்.
# பால் ஹெரௌல்ட்

## இளமையும் கல்வியும்

பால் ஹெரௌல்ட், பிரான்சு நாட்டில் தரி-ஹார்கோர்ட்டில் உள்ள கால்வீடாசு என்ற இடத்தில் ஏப்ரல் 10, 1863 அன்று, பிறந்தார். இவரது தந்தை பேட்ரைஸ் ஒரு தோல்பதனிடுதல் தொழிலில் ஈடுபட்டிருந்தார்.
பள்ளி நேரம் முடிந்தபிறகு தன்னுடைய தந்தையின் நண்பரான பெல்லியார் என்ற வழக்குரைஞர் வீட்டிற்குச் சென்று அவர் வைத்திருந்த நூலகத்தில் உள்ள, அறிவியல் கண்டுபிடிப்புகள் மற்றும் ஆய்வுகள் தொடர்பான நூல்களை பால் ஹெரௌல்ட் விரும்பிப்படிப்பார். அப்பொழுது கிளயர் டிவில்லி எழுதிய "அலுமினியம், பண்புகள், தயாரிப்பு மற்றும் பயன்கள்" என்ற நூலைப் படிக்க நேரிட்டது. அப்பொழுது முதலே அவருக்கு அலுமினியத்தின் மீது ஒரு ஈடுபாடு ஏற்பட்டது  
தனது 19 ஆவது வயதில் புகழ்மிக்க 'எகோல் டெஸ் மைன்ஸ்'(ecole des Mines) கல்லூரியில் மாணவராகச் சேர்ந்தார். அங்கு வேதியல் பேராசிரியருடன் நல்லுறவை, நட்பை ஏற்படுத்திக் கொண்டார். அலுமினியம் சேர்மங்களை மின்னாற்பகுத்தலுக்கு உட்படுத்தி பல்வேறு சோதனைகளை மேற்கொண்டார். மற்ற பாடங்களில் ஆர்வம் காட்டாததால், முத்லாம் ஆண்டில் தோல்வியைத் தழுவினார். அதனால் கல்லூரியிலிருந்து வெளியேற்றப்பட்டர்.
# பால் ஹெரௌல்ட்

## ஹால்-ஹெரௌல்ட் முறை

இதே ஆண்டில் அமெரிக்காவின் சார்லஸ் மார்ட்டின் ஹால் என்பவரும் இதே முறையில் அலுமினியத்தைப் பிரித்தெடுத்தார். மார்ட்டின் ஹால் மற்றும் பால் ஹெரௌல்ட் இருவரிடையே ஏற்பட்ட ஒப்பந்தத்தின் படி இவர்கள் இருவரும் கண்டறிந்த, அலுமினியத்தைப் பிரித்தெடுக்கும் முறை ஹால்-ஹெரௌல்ட் முறை என, இருவரின் பெயராலேயே அழைக்கப்படுகிறது.  
ஹால்-ஹெரௌல்ட் முறை அறிமுகப்படுத்தப்பட்டதும் அலுமினியத்தின் விலை 299 மடங்கு குறைந்தது. ஒரு பவுண்டு அலுமினியம் 12 டாலர்கள் என்று இருந்தது, 18 சென்டாகக் குறைந்தது. இதனால் ஹால் மற்றும் ஹெரௌல்ட்டின் புகழ் ஓங்கியது.
# பால் ஹெரௌல்ட்

## மறைவு

அமெரிக்காவில் பல்வேறு தொழில் குழுமங்களுக்குத் தொழில்நுட்ப ஆலோசகராகச் செயல்பட்டார். 1900-ஆம் ஆண்டில் மின்வில் உலையைக் (electric arc furnace) கண்டறிந்தார். தன்னுடைய 51-ஆம் வயதில் மறைந்தார்.
# வீவா உலகக்கோப்பை

**வீவா உலகக்கோப்பை** (*Viva World Cup*) என்பது இரண்டு ஆண்டுகளுக்கு ஒரு முறை நடாத்த திட்டமிடப்பட்டு நடாத்தப்படும், பன்னாட்டுக் காற்பந்தாட்டக் கழகங்களின் கூட்டமைப்பின் (ஃபீஃபா) அங்கீகாரம் பெறாத நாடுகளுக்கான, புதிய கூட்டமைப்பு வாரியத்தினால் (Nouvelle Fédération-Board, NFB) ஒழுங்குபடுத்தப்பட்ட பன்னாட்டு காற்பந்தாட்டப் போட்டியாகும். 2012 ஆம் ஆண்டு போட்டிகள் ஈராக்கிய குர்திஸ்தானில் சூன் 4 முதல் 9 வரை இடம்பெறுகின்றது. இப்போட்டிகளில் முதன் முதலாக தமிழீழ அணியும் பங்குபற்றுகின்றது.
# வீவா உலகக்கோப்பை

## வரலாறு

ஏப்ரல் 2005 இல், புதிய கூட்டமைப்பு வாரியம் தனது முதலாவது வீவா உலகக்கோப்பை போட்டித்தொடரை வடக்கு சைப்பிரசில் நடத்துவதாக அறிவித்தது. சைப்பிரசு-துருக்கிய காற்பந்தாட்டக் கூட்டமைப்பின் (KTFF) 50 ஆண்டுகள் நிறைவையொட்டி வடக்கு சைப்பிரசு தேர்ந்தெடுக்கப்பட்டது. உலகம் முழுவதிலும் இருந்து 16 அணிகள் போட்டியிடும் எனவும் எதிர்பார்க்கப்பட்டது. 2005 இல் வடக்கு சைப்பிரசில் ஆட்சியேறிய புதிய அரசு, மற்ற நாடுகளூடன் சுமூகமான உறவைப் பேண முடிவெடுத்தது. வீவா போட்டித் தொடரில் எந்த நாடுகள் பங்குபற்றலாம், எவை பங்குபற்ற முடியாதென அது நிபந்தனைகளை விதித்ததாக புதிய கூட்டமைப்பு வாரியம் குற்றம் சாட்டியது. பதிலாக, நிதிக் கோரிக்கையில் வாரியம் நியாயமற்ற நிபந்தனைகளை விதித்ததாக வடக்கு சைப்பிரசு கூட்டமைப்பு குற்றம் சாட்டியது. இதனையடுத்து முதலாவது வீவா உலகக்கோப்பைத் தொடரை ஒக்சித்தானியாவில் நடத்துவதற்கு வாரியம் தீர்மானித்தது. பதிலாக, சைப்பிரசு-துருக்கிய காற்பந்தாட்டக் கூட்டமைப்பு தனியாக வீவா உலகக்கோப்பைத் தொடர் நடைபெறவிருக்கும் அதே நாட்களில் "எல்ஃப் கோப்பை" என்ற போட்டியை நடத்தவிருப்பதாக அறிவித்தது. இத்தொடரில் வாரியத்தின் சில உறுப்பு நாடுகளும் பங்குபற்றுவதாக அறிவித்தன.
# வீவா உலகக்கோப்பை

## வரலாறு

### ஒக்சித்தானியா 2006

முதலாவது உலக்கோப்பை ஒக்சித்தானியாவில் 2006 நவம்பர் 19 முதல் 25 வரை நடைபெற்றது. நான்கு அணிகளே இத்தொடரில் போட்டியிட்டன. சாப்மி அணி இறுதிப் போட்டியில் மொனாக்கோ அணியை 21-1 என்ற கணக்கில் வென்று வீவா உலககோப்பையைக் கைப்பற்றியது.
# வீவா உலகக்கோப்பை

## போட்டி முடிவுகள்

| வருடம் | இடம் | இறுதி | 3ம் இடத்துக்கான போட்டி |
| --- | --- | --- | --- |
| 2006
*2006 வீவா உலகக்கோப்பை* | **** | **21–1** | **எளிய வெற்றி** |
| 2008
*2008 வீவா உலகக்கோப்பை* | **** | **2–0** | **3–1** |
| 2009
*2009 வீவா உலகக்கோப்பை* | **** | **2–0** | **4–4**
**(5 - 4)** ps |
| 2010
*2010 வீவா உலகக்கோப்பை* | **** | **1–0** | '''2–0 |
| 2012
*2012 வீவா உலகக்கோப்பை* | **2–1** | '''7–2 | } |
^ *பயண அனுமதிச் சீட்டு பெற்றுக் கொள்ளுதலில் ஏற்பட்ட சிக்கலினால் பின்வாங்கியதால் எளிய வெற்றி கிடைத்தது.*
# வீவா உலகக்கோப்பை

## வெற்றிக் கிண்ணம்

வீவா உலகக்கோப்பை வெற்றிக் கிண்ணம் பிரான்சிய சிற்பியான ஜெரால்ட் பிகால்ட் என்பவரால் வடிவமைக்கப்பட்டது. முன்னாள் தென்னாபிரிக்க அரசுத் தலைவர் நெல்சன் மண்டேலாவை கௌரவப்படுத்தும் முகவாக **நெல்சன் மண்டேலா வெற்றிக் கிண்ணம்** பெயர் மாற்றப்படவுள்ளது.
# வீவா உலகக்கோப்பை

## வெற்றியாளர்கள்

- **3**
- **1**
- **1**
# வீவா உலகக்கோப்பை

## பங்குபற்றும் நாடுகள்

| அணி | 2006 | 2008 | 2009 | 2010 | 2012 | வருடம் |
| --- | --- | --- | --- | --- | --- | --- |
| align= | **2ம்** | ! 1 |  |  |  |  |
| align= | 9ம்
! 1 |  |  |  |  |  |
| align= | 6ம் | 5ம் | ! 2 |  |  |  |
| align= | **4ம்** | **2ம்** | **2ம்** | **1ம்**
! 4 |  |  |
| align= | **2ம்** | ! 1 |  |  |  |  |
| align= | **2ம்**
! 1 |  |  |  |  |  |
| align= | **3ம்** | 5ம் | **3ம்** | 5ம்
! 4 |  |  |
| align= | **1ம்** | **1ம்** | **1ம்** | ! 3 |  |  |
| align= | 5ம் | **4ம்** | 6ம் | **4ம்**
! 4 |  |  |
| align= | 8ம்
! 1 |  |  |  |  |  |
| align= | **1ம்** | **3ம்** | **3ம்** | ! 3 |  |  |
| align= | **4ம்** | ! 1 |  |  |  |  |
| align= | 7ம்
! 1 |  |  |  |  |  |
| align= | **4ம்** | ! 1 |  |  |  |  |
| align= | 6ம்
! 1 |  |  |  |  |  |
| align= | **3ம்**
! 1 |  |  |  |  |  |  
;Legend
- <span>1ம்</span> – வெற்றியாளர்
- <span>2ம்</span> – 2ம் இடம்
- <span>3ம்</span> – 3ம் இடம்
- <span>4ம்</span> – 4ம் இடம்
- <span>&nbsp; &nbsp;</span>&nbsp;— இடம்
# புராணம் (வைணவ புராணங்கள்)

**புராணம்** என்னும் சொல் பழங்கதைகளைக் குறிக்கும். தமிழில் வைணவ சமயம் தொடர்பான புராணங்கள் ஐந்து உள்ளன. அவற்றின் காலக் குறிப்புடன் பட்டியலிட்டுப் பகுத்துத் தருகிறது இந்த அட்டவணை.  
| எண் | புராண வகை | புராணம் | ஆசிரியர் | பாடல் | காலம் |  |
| --- | --- | --- | --- | --- | --- | --- |
| 1 | இதிகாசம் | பாகவதம் | செவ்வை சூடுவார் | 4971 | 1550-1575 |  |
| 2 | இதிகாசம் | பாகவதம் | அருளாள தாசர் | 9147 | 1543 |  |
| 3 | தல புராணம் | திருக்குருகை மான்மியம் | திருக்குருகைப் பெருமாள் கவிராயர் | 3030 | 1548 |  |
| 4 | தல புராணம் | கூடற் புராணம் | தெரியவில்லை | 747 | 1575-1600 |  |
| 5 | சமயவாதம் | இருசமய வாதம் | அரிதாசர் | 2139 | 1500-1525 | } |
# புராணம் (வைணவ புராணங்கள்)

## இவற்றையும் காண்க

- புராணம் (தமிழ்நூல் அட்டவணை)
# புராணம் (வைணவ புராணங்கள்)

## கருவி நூல்

- மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 1, 2005
# இரட்டை (கால்பந்து)

கால்பந்து சங்கங்களின் சொல்லாடலில் **இரட்டை** (*the double*) என்பது குறிப்பிட்ட காற்பந்தாட்ட அணி அந்நாட்டின் கூட்டிணைவு மற்றும் அதன் பிரதானமான கோப்பை ஆகிய இரண்டையும் ஒரே பருவத்தில் வெல்வதைக் குறிக்கும். மேலும் இரு அணிகளுக்கிடைப்பட்ட போட்டிகளில் தன்னிடம் மற்றும் வெளியிடம் ஆகிய இரண்டிலுமே ஒரே அணி வெற்றி பெரும் பட்சத்தில் அதுவும் இரட்டை என்றே குறிக்கப்பெறும்.  
முதற்தடவையாக "இரட்டை" வெற்றிகளைப் பெற்ற அணி இங்கிலாந்தின் பிரெஸ்ட்டன் நோர்த் என்ட் கால்பந்துக் கழகம் (Preston North End) ஆகும். இது 1889 ஆம் ஆண்டில் எஃப் ஏ கோப்பை, மற்றும் இங்கிலாந்து காற்பந்தாட்டக் கூட்டமைப்பு கோப்பை ஆகியவற்றை வென்றது.
# யூஈஎஃப்ஏ கோப்பை வெற்றியாளர்கள் கோப்பை

ஐரோப்பாவின் உள்நாட்டு கோப்பை வெற்றியாளர்களுக்காக ஐரோப்பிய கால்பந்து சங்கங்களின் ஒன்றியத்தால் ஒவ்வொரு ஆண்டும் நடத்தப்பட்ட, கால்பந்து கழகங்களுக்கிடையேயான, போட்டியாகும். 1960-61 பருவத்தில் இத்தகைய முதல் போட்டி நடைபெற்றாலும் இரண்டு ஆண்டுகள் கழித்தே ஐரோப்பாவின் கால்பந்து கட்டுப்பாட்டு அமைப்பு ஒப்புதல் வழங்கியது.. இது கடைசியாக 1998-99 பருவத்தில் நடைபெற்றது. பின்னர், யூஈஎஃப்ஏ கோப்பையுடன் இணைக்கப்பட்டது.
# யூஈஎஃப்ஏ கோப்பை வெற்றியாளர்கள் கோப்பை

## வெளியிணைப்புகள்

- Cup Winners Cup Topscorers, at RSSSF
# விக்கிப்பீடியா:Statistics/June 2012

| Date(Time) | Pages | Articles | Edits | Users | Files | Deletion | } |
| --- | --- | --- | --- | --- | --- | --- | --- |
# யூஈஎஃப்ஏ யூரோப்பா கூட்டிணைவு

**யூஈஎஃப்ஏ யூரோப்பா கூட்டிணைவு** (*UEFA Europa League*) , பழைய பெயர் *யூஈஎஃப்ஏ கோப்பை* (*UEFA Cup*) , ஆனது ஐரோப்பிய கால்பந்து சங்கங்களின் ஒன்றியத்தால் ஆண்டுக்கொருமுறை, தகுதிபெறும் கால்பந்து கழகங்களுக்காக நடத்தப்பெறும் போட்டியாகும். இது 1971-இல் தொடங்கப்பட்டது. யூஈஎஃப்ஏ வாகையர் கூட்டிணைவுக்கு அடுத்தபடியாக இப்போட்டி முக்கியத்துவம் வாய்ந்ததாகும். கால்பந்து கழகங்கள் அவற்றின் நாடுகளில் கூட்டிணைவு மற்றும் உள்நாட்டுக் கோப்பைகளில் செயல்பட்ட மதிப்பீட்டின் அடிப்படையில் இப்போட்டிக்குத் தகுதிபெறும்.  
முன்னதாக *யூஈஎஃப்ஏ கோப்பை* என்று அறியப்பட்ட இது 2009-10 பருவத்திலிருந்து போட்டியின் அமைப்பு முறை மாற்றப்பட்ட பிறகு யூஈஎஃப்ஏ யூரோப்பா கூட்டிணைவு என்று அழைக்கப்படுகிறது. ஐரோப்பிய கால்பந்து கட்டுப்பாட்டமைப்பின் ஆவணப்படுத்தல் காரணங்களுக்காக, யூஈஎஃப்ஏ கோப்பை மற்றும் யூஈஎஃப்ஏ யூரோப்பா கூட்டிணைவு ஆகிய இரண்டுமே ஒன்றாகவே கருதப்படுகின்றன. வழக்கத்தில் பெயர் மட்டுமே மாற்றப்பட்டுள்ளது.  
1999-ஆம் ஆண்டு யூஈஎஃப்ஏ கோப்பை வெற்றியாளர்கள் கோப்பை, யூஈஎஃப்ஏ கோப்பையுடன் ஒன்றுசேர்க்கப்பட்டது. 2004-05 பருவத்தில் *தோற்றால் வெளியே* சுற்றுக்கு முன்னர் *குழு நிலை* அறிமுகப்படுத்தப்பட்டது. 2009-இல் பெயர் மாற்றத்தோடு கூடவே, *யூஈஎஃப்ஏ இன்டர்டோடோ கோப்பை*யும் இணைக்கப்பட்டது. இதனால் போட்டியில் பங்குபெறும் அணிகளின் எண்ணிக்கை உயர்ந்ததோடு போட்டியின் அமைப்புமுறையும் மாற வழிவகுத்தது. யூஈஎஃப்ஏ யூரோப்பா கூட்டிணைவு வாகையாளர்கள் யூஈஎஃப்ஏ உன்னதக் கோப்பை ஆட தகுதிபெறுவார்கள்.  
இதுவரை 26 வெவ்வேறு கால்பந்து கழகங்கள் இதனை வென்றுள்ளன, அவற்றுள் 12 கழகங்கள் இதனை ஒருமுறைக்குமேல் வென்றுள்ளன. இப்போட்டியில் அதிகமுறை வென்றவர்கள் யுவென்டசு, இன்டர்நேசனல் மற்றும் லிவர்பூல் ஆகியவையாகும். அவையாவும் தலா 3 முறை இப்போட்டியை வென்றுள்ளன.
# யூஈஎஃப்ஏ யூரோப்பா கூட்டிணைவு

## வெளியிணைப்புகள்

-
# உலக இணைய நெறி பதிப்பு 6 நாள்

**உலக இணைய நெறி பதிப்பு 6 நாள்** (World IPv6 Day) என்பது இணையச் சமூகமும் பல பெரும் உள்ளடக்க வழங்குனர்களும் பொதுதளத்தில் இ.நெறி ப6 பரவலாக்கத்தை சோதிக்க நிறுவிய கொண்டாட்ட நாளாகும். இதனை சனவரி 12, 2011 அன்று ஐந்து பெரும் இணைய நிறுவனங்கள் முன்மொழிந்தன: ஃபேஸ்புக், கூகுள், யாகூ, அகமாய் டெக்னாலஜீஸ், மற்றும் லைம்லைட் பிணையங்கள். இந்த நிகழ்வு சூன் 8, 2011 அன்று 00:00 ஒ.ச.நே மணிக்குத் துவங்கி அதேநாள் 23:59 மணிக்கு முடிவடைந்தது.  
இந்தச் சோதனையில் பல நிறுவனங்களும் அமைப்புகளும் பங்கேற்றன; பெரும் தேடு பொறிகள், சமூகப் பிணைப்பு வலைத்தளங்கள், உள்ளடக்க பரப்புப் பிணையங்கள் இதில் அடக்கமாகும்.  
இந்த நிகழ்ச்சியின் வெற்றியின் அடுத்த கட்டமாக இணையச் சமூகம் சூன் 6, 2012 அன்று **உலக ஐபிவி6 திறப்பு** நடத்த விருக்கிறது. பங்கேற்கும் நிறுவனங்களின் சேவைகளிலும் தயாரிப்புகளிலும் நிரந்தரமாக இ.நெறி.க 6 செயல்படுத்த திட்டமிட்டுள்ளது.
# இரங்கல் மூன்று

**இரங்கல் மூன்று** என்னும் நூல் சிற்றம்பல நாடிகள் என்னும் சைவப் பெரும்புலவரால் எழுதப்பட்டது. காலம் 14-ஆம் நூற்றாண்டு.  
செல்காலம், நிகழ்காலம், வருங்காலம் என்பன மூன்று காலங்கள். இந்தக் காலப் பேறுகளை எண்ணி அவற்றைப் பெறவில்லையே என ஏங்குவதாப் பாடல்கள் அமைந்துள்ளன.  
- செல்காலத்திரங்கல் பகுதியில் 54 கண்ணிகள் உள்ளன.  
பாடல் எடுத்துக்காட்டு:  
:பொங்கும் பவத்தொடர்ச்சி போக்குதற்கு முன்னமே
:கங்கைநகர் மெய்கண்டான் காற்கமலம் பெற்றிலமே  
::மெய்கண்டான் என்பது இவரது ஆசிரியர் பெயர்  
- நிகழ்காலத்திரங்கல் பகுதியில் 50 கண்ணிகள் உள்ளன.  
பாடல் எடுத்துக்காட்டு:  
:ஆகம சீலரைப் பாரீர் அம்பலவாணரைப் பாரீர்
:ஏகன் அனேகனைப் பாரீர் இன்ப உருவனைப் பாரீர்  
- வருங்காலத்திரங்கல் பகுதியில் 49 கண்ணிகள் உள்ளன.  
பாடல் எடுத்துக்காட்டு:  
:நீங்காத பேரறிவில் நீங்காமல் ஒன்றுபட்டே
:ஆங்காரம் தீர அடங்குவதும் எக்காலம்
# இரங்கல் மூன்று

## கருவிநூல்

- மு. அருணாசலம், தமிழ் இலக்கிய வரலாறு, பதினானகாம் நூற்றாண்டு, 2005
# கொரியக் குடியரசின் ஆயுதப் படைகள்

**கொரியக் குடியரசின் ஆயுதப் படைகள்** (ஹன்குல்: 대한민국 국군; ஹன்ஜா: 大韓民國國軍; Revised Romanization: *Daehanminguk Gukgun*) அல்லது **ROK ஆயுதப் படைகள்**, ஆனது கொரியக் குடியரசின் ஆயுதப் படைகள் ஆகும்.  
இது கீழ்காணும் கிளைகளை கொண்டுள்ளது:  
- கொரியக் குடியரசின் இராணுவம் (대한민국 육군; 大韓民國陸軍: *Daehanminguk Yukgun*)
- கொரியக் குடியரசின் கடற்படை (대한민국 해군; 大韓民國海軍;*Daehanminguk Haegun*)
- கொரியக் குடியரசின் மெரைன் கார்ப்ஸ் (대한민국 해병대; 大韓民國海兵隊;*Daehanminguk Haebyeongdae*)
- கொரியக் குடியரசின் வான்படை (대한민국 공군; 大韓民國空軍; *Daehanminguk Gonggun*)  
மற்றும்:  
- கொரியக் குடியரசின் இருப்பு படைகள்\ (대한민국 예비군; 大韓民國豫備軍; *Daehanminguk Yebigun*)  
கொரியத் தீபகற்பத்தின் பிரிவினையைத் தொடர்ந்து 1948ல் இது உருவாக்கப்பட்டது. தென் கொரிய ஆயுதப் படைகளானது, 2011ல் 3,850,000 (650,000 active force and 3,200,000 regular reserve). படை வீரர்களைக் கொண்ட மிகப் பெரிய, நிலையான ஆயுதப் படைகளில் ஒன்றாகும்.
# வார்ப்புரு:Cite encyclopaedia

}}}}}
|Surname2 = }}}
|Surname3 = }}}
|Surname4 = }}}
|Surname5 = }}}
|Surname6 = }}}
|Surname7 = }}}
|Surname8 = }}}
|Surname9 = }}}
|Given1 = }}}}
|Given2 = }}
|Given3 = }}
|Given4 = }}
|Given5 = }}
|Given6 = }}
|Given7 = }}
|Given8 = }}
|Given9 = }}
|Authorlink1 = }}}}
|Authorlink2 = }}
|Authorlink3 = }}
|Authorlink4 = }}
|Authorlink5 = }}
|Authorlink6 = }}
|Authorlink7 = }}
|Authorlink8 = }}
|Authorlink9 = }}
|Coauthors = }}
|Year=}
|YearNote = }
|Date = }}
|Title=}}
|TransTitle=}
|URL=
|OriginalURL=}
|ArchiveURL=}
|ArchiveDate=}
|DeadURL = }
|Series=}
|Volume = }
|At =
|IncludedWorkTitle = }}
|IncludedWorkURL = }}}
|Other = }
|Edition = }
|Place = }}
|PublicationPlace = }}}
|Publisher = }
|PublicationDate = }
|EditorSurname1 = }}}}}}
|EditorSurname2 = }}
|EditorSurname3 = }}
|EditorSurname4 = }}
|EditorGiven1 = }}}}
|EditorGiven2=}}
|EditorGiven3=}}
|EditorGiven4=}}
|Editorlink1=}}
|Editorlink2=}
|Editorlink3=}
|Editorlink4=}
|language = }}
|format = }
|ARXIV=}
|ASIN=}}
|ASIN-TLD=}
|BIBCODE=}
|DOI=}}
|DoiBroken=}}
|ISBN=}}
|ISSN=}}
|JFM=}}
|JSTOR=}}
|LCCN=}}
|MR=}}
|OCLC=}}
|OL=}}
|OSTI=}}
|PMC=}}
|PMID=}}
|RFC=}}
|SSRN=}}
|ZBL=}
|ID=}}
|AccessDate=}}
|quote = }
|Ref=}
|Sep =
|PS = }
|amp = }
}}<noinclude>  
</noinclude>
# சிற்றம்பல நாடிகள்

**சிற்றம்பல நாடிகள்** என்பவர் 14-ஆம் நூற்றாண்டில் வாழ்ந்த சைவப் பெரியார்.  
இவரைப் **பழுதை கட்டிச் சிற்றம்பல நாடிகள்** எனவும் கூறுவர்.  
இவர் எப்போதும் மாணவர் திருக்கூட்டத்தோடு வாழ்ந்துவந்தார்.
- வேளாளர் குலம்
- சீரை என்னும் சீர்காழிப் பகுதியிலுள்ள வேளைநகர் என்னும் புள்ளிருக்குவேளூர் இவரது ஊர்.
- சீர்காழியில் வாழ்ந்த ‘கங்கை மெய்கண்டார்’ என்பவர் இவரது ஆசிரியர்.
- தில்லைச் சிற்றம்பலத்தையே இவர் நாடியதால், இவர் தம் நாடித்துடிப்பாகக் கொண்டிருந்ததால், ‘சிற்றம்பல நாடிகள்’ எனப் போற்றப்பட்டார்.
# சிற்றம்பல நாடிகள்

## கதை

: ஒருநாள் இவரது சமையல்காரன் தன்னையறியாமல் வேப்பெண்ணெய் விட்டு சமைத்துவிட்டான். உண்ணும்போது இவரும் இவருடன் இருந்த திருக்கூட்டமும் வேறுபாடு தெரியாமல் உணவு உண்டனர். கண்ணப்பர் என்னும் ஒருவர் மட்டும் குமட்டினார். உடனே நாடிகள் “நம் திருக்கூட்டத்தில் பக்குவம் இல்லாதவர் இருப்பது தகுதியோ” என்றார். அது கேட்ட கண்ணப்பர் நாணித் தாமே கூட்டத்திலிருந்து வெளியேறிவிட்டார்.
# சிற்றம்பல நாடிகள்

## சித்தர் காடு

:சிற்றம்பல நாடிகள் தமக்கு இறுதிக்காலம் நெருங்கிவிட்டதை உணர்ந்து, தானும் தன் திருக்கூட்டத்தாரும் சித்திரை திருவோண நாளில் குழியில் இறங்கப்போவதாக அறிவித்தார். அவர் விருப்பப்படி அவ்வூர் அரசன் அவர்களுக்கு 63 குழிகள் அமைத்துத் தந்தான். குறித்த நாளில் பெருந்திரளான மக்கள் முன்னிலையில் 63 பேரும் குழியில் இறங்கினர். குழி மூடப்பட்டது. வேப்பெண்ணெய்க்குக் குமட்டிய கண்ணப்பர் அங்கு வந்தார். ஒரு பாடல் பாடித் தன்னையும் ஏற்றுக்கொள்ளும்படி வேண்டிப் பாடினார். அவர் பாட்டு:
:ஆண்டகுரு சிற்றம் பலவா அடியேற்கா
:மீண்டும் எழுந்தருள வேண்டாவோ – நீண்டமால்
:ஆரணனும் காணாத ஆனந்த வாரிதியைப்
:பூரணமாய் வையாத போது.
உடனே சிற்றம்பல நாடிகள் சமாதி திறந்தது. நாடிகள் கண்ணப்பரைத் தன் மடியில் ஏற்றுக்கொண்டு கல்லறையானார். இந்த இடம் இப்போது மயிலாடுதுறைக்கு மேற்கே சித்தர்காடு எனப் பெயர் பெற்றுள்ளது. இவரது சமாதி ஒரு கோயிலாகக் கட்டப்பட்டுள்ளது.
# சிற்றம்பல நாடிகள்

## நூல்கள் (சிற்றம்பல நாடிகள் இயற்றியவை)

1. இரங்கல் மூன்று
1. சிவப்பிரகாசக் கருத்து
1. சிற்றம்பலநாடி கட்டளை
1. ஞானப் பஃறொடை
1. திருப்புன்முறுவல்
1. துகளறுபோதம்
1. **சிற்றம்பலநாடி சாத்திரக்கொத்து** என்பது ஒரு தொகுப்பு நூல். இதில் சிற்றம்பல நாடிகள் இயற்றியனவும், இவரது மாணாக்கர்கள் இயற்றியனவுமானிய சில நூல்கள் தொகுப்பாக்கித் தரப்பட்டுள்ளன.
# சிற்றம்பல நாடிகள்

## நூல்கள் (சிற்றம்பல நாடிகளின் மாணாக்கர் இயற்றியவை)

1. அறிவானந்த சித்தியார்
1. அனுபூதி விளக்கம்
1. சிற்றம்பல நாடிகள் கலித்துறை
1. சிற்றம்பலநாடி பரம்பரை
1. திருச்செந்தூர் அகவல்
1. சிற்றம்பல நாடி தாலாட்டு
1. சிற்றம்பல நாடி வெண்பா
- சிற்றம்பல நாடி தாலாட்டு, சிற்றம்பல நாடி வெண்பா ஆகிய இரண்டு நூல்களும் சிற்றம்பல நாடிகளின் நூல்கள் அடங்கிய 'சாத்திரக் கொத்து' நூலில் காணப்படவில்லை. எனவே இவை இரண்டும் இவரது மாணவர் சம்பந்த பண்டாரம் என்பவரால் எழுதப்பட்டது எனத் தெரிகிறது.
# சிற்றம்பல நாடிகள்

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
# முன்னறிவிப்புப் பேராலயம்

**முன்னறிவிப்புத் தேவாலயம்** (, , ) வட இசுரேலின் நாசரேத்திலுள்ள ஓர் தேவாலயமாகும். இது **முன்னறிவிப்புப் பேராலயம்** எனவும் அழைக்கப்படும். இங்கே இயேசு பிறப்பின் முன்னறிவிப்பு நிகழ்ந்ததாக நம்பப்படுகின்றது. அதாவது; இந்தப் பகுதியில் தான் கபிரியேல் தேவதூதர் கன்னி மரியாவுக்கு தோன்றி அவர் இயேசுவை பெற்றெடுக்கப்போவதை அறிவித்தார்.  
இந்த ஆலயம் கத்தோலிக்க பாரம்பரியத்தின்படி கன்னி மரியாவின் இல்லம் இருந்த இடத்தின் மீது கட்டப்பட்டுள்ளதாகும்.
# முன்னறிவிப்புப் பேராலயம்

## வரலாறு

### பாரம்பரியம்

பாரம்பரிய வழக்கத்தின்படி பேராலயம் அமைந்துள்ள இந்த இடத்தில்தான் இயேசு கிறிஸ்து பிறப்பின் முன்னறிவிப்பு நிகழ்ந்தது. மற்றோரு பாரம்பரிய வழக்கமானது யாக்கோபு நற்செய்தியை வைத்து, இந்த நிகழ்வு நசரேத்தில் மரியா ஒரு நீரூற்றின் அருகே நீர் இறைத்துக் கொண்டிருக்கும்போது நடந்ததாக கருதுகிறது.
# முன்னறிவிப்புப் பேராலயம்

## வரலாறு

### பிற்கால உரோம / பைசாந்திய திருத்தலங்கள்

பேரரசர் முதலாம் கான்ஸ்டன்டைனால் ஒரு கட்டமைப்பு நியமிக்கப்பட்டது என்று கிறிஸ்தவ பாரம்பரியம் தெரிவிக்கிறது, அவரது தாயார் புனித எலேனா, இயேசு கிறிஸ்துவின் வாழ்க்கையில் முக்கியமான நிகழ்வுகளை நினைவுகூரும் தேவாலயங்களை நிறுவ உதவினார். இயேசு கிறிஸ்து பிறப்பின் முன்னறிவிப்பு பேராலயமானது; கிறிஸ்து பிறப்பு தேவாலயம் (பிறப்பிடம்) மற்றும் புனித கல்லறை தேவாலயம் (இயேசு கிறிஸ்துவின் கல்லறை) ஆகியவை நிறுவப்பட்ட அதே நேரத்தில் நிறுவப்பட்டது. அதன் சில பதிப்புகள் 570 வாக்கில் இன்னும் இருந்ததாக அறியப்படுகிறது.
# முன்னறிவிப்புப் பேராலயம்

## வரலாறு

### சிலுவைப்போர் தேவாலயம்

இரண்டாவது தேவாலயமானது சிலுவைப் போர்களின் போது 1102 ஆம் ஆண்டில் கலிலேய இளவரசர் டான்கிரெட் நாசரேத்தைக் கைப்பற்றியதைத் தொடர்ந்து, பைசண்டைன் கால தேவாலயத்தின் இடிபாடுகளின் மீது கட்டப்பட்டது. சிலுவைப்போர் கால தேவாலயம் ஒருபோதும் முழுமையாக முடிக்கப்படவில்லை. வடக்கு பிரான்சைச் சேர்ந்த கலைஞர்களால் செதுக்கப்பட்டு, 1909 ஆம் ஆண்டில் அகழ்வாராய்ச்சியின் போது கண்டுபிடிக்கப்பட்ட ஐந்து ரோமனெஸ்க் போதிகைகள், 1187 ஆம் ஆண்டில் கட்டின் போரில் சலாவுதீனின் வெற்றி பற்றிய செய்தி நகரத்தை அடைந்தபோது இன்னும் நிறுவப்படவில்லை. பிரான்சிஸ்கன் சபை பாதிரியார்கள் நாசரேத்தில் தங்கி தேவாலய சேவைகளை மேற்பார்வையிட சலாவுதீன் அனுமதி அளித்தார்.
# முன்னறிவிப்புப் பேராலயம்

## வரலாறு

### 17, 18 ஆம் நூற்றாண்டு தேவாலயங்கள்

அரேபியா சிற்றரசர் எமிர் பகர் அத்தின் 1620 ஆம் ஆண்டில் நாசரேத் மற்றும் தேவாலய இடிபாடுகளுக்குத் திரும்ப பிரான்சிஸ்கன்களுக்கு அனுமதி வழங்கினார், அந்த நேரத்தில் அவர்கள் மரியாவின் வீடு என்று போற்றப்படும் புனித குகையை மூடுவதற்கு ஒரு சிறிய கட்டமைப்பைக் கட்டினர். இந்த திட்டத்தின் தலைமை பொறியாளர் இங். ஸ்லோமோ லோபாட்டின் ஆவார், அவர் 10 ஆண்டுகளுக்கும் மேலாக பேராலய கட்டிட செயல்முறைக்கு தன்னை அர்ப்பணித்தார், இது உண்மையில் அவரது வாழ்க்கைத் திட்டமாகும். இது சில நேரங்களில் இத்தாலிய புருடலிசம் என்று வகைப்படுத்தப்படும் பாணியில் கட்டப்பட்டுள்ளது.  
திருத்தந்தை ஆறாம் பவுல் 1964 ஆம் ஆண்டு புனித பூமிக்கு மேற்கொண்ட பயணத்தின்போது இந்த புதிய ஆலயத்தில் திருப்பலி கொண்டாடினார். இந்த பேராலயம் 1969 ஆம் ஆண்டு முழுவதுமாக கட்டிமுடிக்கப்பட்டது.  
திருத்தந்தை இரண்டாம் யோவான் பவுல் அவர்கள் புனித பூமிக்கு திருப்பயணம் மேற்கொண்டு 2000ம் ஆண்டு பெரிய ஜூபிலியில் மார்ச் 25ம் நாள் இயேசு கிறிஸ்து பிறப்பின் முன்னறிவிப்பு பேராலயத்தில் திருப்பலி நிறைவேற்றினார்.
# முன்னறிவிப்புப் பேராலயம்

## முக்கியத்துவம்

திருச்சபை சட்டத்தின் கீழ், இந்த தேவாலயம் ஒரு சிறிய பசிலிக்காவின் அந்தஸ்தைப் பெறுகிறது. வரலாற்று முக்கியத்துவம் வாய்ந்த இந்த தளம் கிறிஸ்தவத்தின் சில வட்டங்களில், குறிப்பாக கத்தோலிக்க திருச்சபையில் புனிதமாகக் கருதப்படுகிறது. இந்த பேராலயம் ஒவ்வொரு ஆண்டும் பல கத்தோலிக்க, ஆங்கிலிகன் மற்றும் கிழக்கு மரபுவழி கிறிஸ்தவ பக்தர்களை ஈர்க்கிறது.
# முன்னறிவிப்புப் பேராலயம்

## ஆலயத்தின் தோற்றம்

தற்போதைய கத்தோலிக்க ஆலயம் 1969 ஆம் ஆண்டில் பைசாந்திய, சிலுவைப்போர் மற்றும் இஸ்ரேலிய கால தேவாலயங்களின் முந்தைய தளத்தில் மீது கட்டி முடிக்கப்பட்ட இரண்டு மாடி கட்டிடமாகும்.
# முன்னறிவிப்புப் பேராலயம்

## ஆலயத்தின் தோற்றம்

### கீழ் தேவாலயம்

கீழ்தளம் கிறிஸ்து பிறப்பின் அறிவிப்பு குகையை கொண்டுள்ளது, இது பல கிறிஸ்தவர்களால் மரியாவின் சிறுவயது இல்லத்தின் மீதங்களை கொண்டுள்ளதாக நம்பப்படுகிறது.
# முன்னறிவிப்புப் பேராலயம்

## ஆலயத்தின் தோற்றம்

### மேல் தேவாலயம்

மேல்தளத்தில் மரியாவின் பல படங்கள் உள்ளன, முக்கியமாக மொசைக்குகள், ஒவ்வொன்றும் குறிப்பிடத்தக்க கத்தோலிக்க மக்கள்தொகை கொண்ட வெவ்வேறு நாட்டைச் சேர்ந்தவை.
# முன்னறிவிப்புப் பேராலயம்

## ஆலயத்தின் தோற்றம்

### மரியன்னையின் புகைப்படங்கள் கொண்ட முற்றத்து காட்சிக்கூடம்

பேராலயத்தின் முற்றத்தைச் சுற்றியுள்ள சுவர்களில், பல்வேறு நாடுகளில் மிக முக்கியமான மரியன்னை பக்திகளைக் குறிக்கும் சின்னங்கள் (முக்கியமாக சித்திரவடிவு, மற்றும் சில பீங்கான் ஓடுகளால் செய்யப்பட்டவை) கொண்ட ஒரு காட்சியகம் உள்ளது. ஸ்பெயினில் இருந்து சில முக்கிய மரியன்னை வணக்கத்தின் படங்களாவன: கேண்டேலாரியாவின் கன்னி மரியா, கேனரி தீவுகளின் பாதுகாவலி, மோண்ட்சேர்ரட்டின் கன்னி மரியா, காத்தலோனியாவின் பாதுகாவலி, கைவிடப்பட்டவர்கள் கன்னி மரியா, வாலேன்சியாவின் பாதுகாவலி, குவாதலூப் அன்னை, எஸ்ட்ரேமதுராவின் பாதுகாவலி.
# முன்னறிவிப்புப் பேராலயம்

## திருப்பலி ஏற்பாடுகள்

நவம்பர் 2018 நிலவரப்படி, கத்தோலிக்க திருப்பலிகள் குகை, மேல் பேராலயம் மற்றும் அருகிலுள்ள புனித யோசேப்பு தேவாலயத்தில் அரபு, ஆங்கிலம் மற்றும் இத்தாலிய மொழிகளில் வழங்கப்படுகின்றன.
# முன்னறிவிப்புப் பேராலயம்

## துணைநூல்

- Emmett, Chad F (1995). *Beyond the Basilica: Christians and Muslims in Nazareth*. University of Chicago Press.
- * Masha Halevi. "The Politics Behind the Construction of the Modern Church of the Annunciation in Nazareth." The Catholic Historical Review, Volume 96, Number 1, January 2010, pp.27-55
# முன்னறிவிப்புப் பேராலயம்

## மேலதிக வாசிப்பு

- The Basilica of the Annunciation
- *Day of Discovery: Three Marys Jesus Loved*, 2006 சிபிஎஸ் video documentary
- Nazareth places of interest
- *The Catholic Encyclopedia*, Nazareth
- Nazareth – The Basilica of the Annunciation, from the Israel Ministry of Foreign Affairs
- Mirezo: Holy Land Services for Christians Worldwide
- The Basilica of the Annunciation
# புலவராற்றுப்படை

ஆற்றுப்படை நூல்களில் புலவராற்றுப்படை என்பதும் ஒன்று. கல்வி கேள்விகளில் புலமை மிக்கவர் புலவர். திருவள்ளுவர் புலமையை நுண்மாண் நுழைபுலம் என்கிறார். புலவர்களைத் தெள்ளியர் என்கிறார். திருவும் தெளிவும் ஓரிடத்தில் அமைவதில்லை. எனவே புலவர்கள் வறுமையில் வாடினர். வள்ளல்களைத் தேடிச் சென்றனர். தேடிச் சென்று வறுமையைப் போக்கிக்கொண்ட புலவர்கள் வறுமையில் வாடும் புலவர்களை வள்ளல்கள் வாழுமிடத்துக்கு ஆற்றுப்படுத்தினர். இப்படிப் புலவர்களை ஆற்றுப்படுத்தும் பாடலைப் **புலவராற்றுப்படை** என்னும் துறையைச் சார்ந்தது என இலக்கண நூல்கள் கூறுகின்றன.
;அகத்திணையில்
:புறத்திணையில் புலவர் எனப்பட்டோர் அகத்திணையில் அறிவர் எனக் குறிப்பிடப்படுகின்றனர். இவர்கள் தலைவியின் ஊடல் தீர்க்கும் வாயில்கள் பன்னிருவரில் ஒருவர்.
;முதுவாய் இரவலர்
:பொய்கையார் என்னும் சங்க காலப் புலவர் ‘முதுவாய் இரவலர்’ எனக் குறிப்பிடுகிறார். முதுவாய் இரவலன் ஒருவனைச் சேரமான் கோக்கோதை மார்பனிடம் ஆற்றுப்படுத்தும் பாடல்கள் இரண்டு புலவராற்றுப்படை எனக் குறிக்கப்பட்டுள்ளன.
;திருமுருகாற்றுப்படை
:திருமுருகாற்றுப்படை என்னும் நூலில் ‘முதுவாய் இரவலன்’ குன்றுதோறாடும் குமரனைப் ‘புரையுநர் இல்லாப் புலமையோய்’ என்றெல்லாம் வாழ்த்தும்போது, முருகனுக்கு விழாக் கொண்டாடும் கூளியர்
:அளியன் தானே முதுவாய் இரவலன்
:வந்தோன் பெரும நின் வண்புகழ் நயந்து
::எனக் கூறி முதுவாய் இரவலனுக்கு அருள் புரியுமாறு முருகனிடம் வேண்டுகின்றனர். முதுவாய் இரவலன் என்னும் குறிப்பால் திருமுருகாற்றுப்படை நூலைப் ‘புலவராற்றுப்படை’ எனவும் அறிஞர்கள் குறிப்பிடுகின்றனர்.  
- பாணாற்றுப்படை எனக் குறிப்பிடப்பட்டுள்ள புறநானூற்றுப் பாடல் ஒன்று புலவராற்றுப்படையும் ஆம் எனவும் குறிப்பிடப்பட்டுள்ளது.
;நான்காம் தமிழ்ச் சங்கம்
:**மதுரைத் தமிழ்ச் சங்கத்துப் புலவராற்றுப்படை** நாகூர் வா . குலாம் காதிறு நாவலர் எனும் இசுலாமியத் தமிழ்ப் புலவரால் இயற்றப்பட்ட நூல். பாண்டித்துரைத் தேவர் நிறுவிய நான்காம் தமிழ்ச்சங்கத்தில் பரிசு பெற்ற புலவர் ஒருவர் பரிசில் தேடிக்கொண்டிருக்கும் புலவரொருவரை மதுரைத் தமிழ்ச் சங்கத்திற்கு ஆற்றுப்படுத்துவதாய் இந் நூல் இயற்றப்பட்டுள்ளது.  
:சங்ககாலத்தில் இயற்றப்பட்ட ஆற்றுப்படை நூல்களுள் வழி கூறுவோர் நடைப்பயணத்திற்கான வழியைக் கூறுவர். நாகூர் வா.குலாம் காதிறு நாவலர் தான் வாழ்ந்த காலத்திற்கு ஏற்ப புகைவண்டியில் செல்லுமாறு கூறுகிறார்.
# புலவராற்றுப்படை

## வெளியிணைப்புகள்

- கன்னிமரா நூலகத்தில் புலவராற்றுப்படை நூல்
- தமிழ் இணையக்கல்விக்கழக நூலகத்தில் இந்நூலைப் படிக்க....
-
# அப்பங்களும் மீன்களும் பலுகிய கோவில்

**அப்பங்களும் மீன்களும் பலுகிய கோவில்** (*Church of the Multiplication of Loaves and Fishes*), சுருக்கமாக *பலுகல் கோவில்* என்பது இசுரேலில் கலிலேய கடற்கரைக்கு வடமேற்கில் டப்கா எனும் இடத்தில் அமைந்துள்ள ஓர் உரோமன் கத்தோலிக்க கோவில் ஆகும். தற்போதுள்ள கோவில் அதற்கு முற்காலத்தில் இரு கோவில்கள் இருந்த அதே இடத்தில் அமைந்துள்ளது.
# அப்பங்களும் மீன்களும் பலுகிய கோவில்

## வரலாறு

இயேசு ஐந்து வாற்கோதுமை அப்பங்களையும் இரண்டு மீன்களையும் கொண்டு ஐயாயிரம் மக்களுக்கு அற்புதமான விதத்தில் உணவளித்தார் என்னும் செய்தி மத்தேயு, மாற்கு, லூக்கா, யோவான் என்னும் நான்கு நற்செய்தியாளர்களாலும் குறிக்கப்பட்டுள்ளது. காண்க: மத்தேயு 14:13-21; மாற்கு 6:30-44; லூக்கா 9:10-17; யோவான் 6:1-15.  
இந்த நிகழ்ச்சியை நினைவுகூரும் விதமாக திருநாட்டில் பண்டைக் காலத்தில் ஒரு கோவில் கட்டப்பட்டது என்னும் செய்தி எஜேரியா என்னும் திருப்பயணி கி.பி. 380 அளவில் எழுதிய ஒரு குறிப்பில் காணக்கிடக்கிறது. அவர் கீழ்வருமாறு கூறுகிறார்:
# அப்பங்களும் மீன்களும் பலுகிய கோவில்

## விரிவாக்கம்

கி.பி. 480 அளவில் கோவில் விரிவாக்கப்பட்டது. தரையில் கற்பதிகை ஓவியங்கள் சேர்க்கப்பட்டன. இப்புதுப்பித்தல் பணியை நிகழ்த்தியவர் மறைமுதுவர் மார்த்தீரியோசு (*Patriarch Martyrios*) என்பவர் ஆவார்.  
பிசான்சியப் பாணியில் அமைந்த அக்கோவிலைப் பாரசீகர்கள் 614இல் அழித்தார்கள். அதைத் தொடர்ந்து அக்கோவில் அமைந்திருந்த இடம் சுமார் 1300 ஆண்டுகளாக மறக்கப்பட்ட நிலையில் இருந்தது.  
1888ஆம் ஆண்டு செருமனியின் கொலோன் மறைமாவட்டத்தோடு தொடர்புடைய "செருமானிய கத்தோலிக்க பாலத்தீனத் தூதகம்" என்னும் நிறுவனம் அந்த இடத்தை வாங்கி, அகழ்வாய்வுக்கு ஏற்பாடு செய்தது. முதல் ஆய்வு முயற்சிகள் 1892இல் தொடங்கின. 1932இல் அகழ்வாய்வுப் பணி முடுக்கிவிடப்பட்டது.  
இந்த அகழ்வாய்வின் பயனாக, 4ஆம் நூற்றாண்டைச் சேர்ந்த ஒரு சிறுகோவில் கண்டுபிடிக்கப்பட்டது. அக்கோவிலின் அடித்தளத்தின் மீது 5ஆம் நூற்றாண்டில் ஒரு கோவில் கட்டப்பட்டது. அக்கோவிலின் தரையில் அழகிய கற்பதிகை ஓவியங்கள் பதிக்கப்பட்டது. இவை அனைத்தும் அகழ்வாய்வின் விளைவாகத் தெரியவந்தன.  
இன்றைய கோவில் 5ஆம் நூற்றாண்டு பிசான்சியக் கலைக் கோவிலின் அதே அளவைக் கணித்து கட்டப்பட்டது. 1939ஆம் ஆண்டிலிருந்து இக்கோவிலின் மேற்பார்வை புனித பெனடிக்ட் சபைத் துறவியரிடம் உள்ளது. எருசலேமில் அமைந்துள்ள "மரியா துயில்கொண்ட இல்லம்" என்னும் துறவியர் மடத்தின் கிளை இல்லமாக இக்கோவில் விளங்குகிறது.
# புனித பேதுருவின் முதன்மைத் தேவாலயம்

**புனித பேதுருவின் முதன்மைத் தேவாலயம்** என்பது இசுரேலில் கலிலேய கடலுக்கு வடமேற்கே உள்ள டப்கா எனும் இடத்திலுள்ள, பிரான்சிசு துறவிகளின் ஓர் உரோமன் கத்தோலிக்க தேவாலயமாகும். இது அப்போஸ்தலர்களின் தலைமையாக புனித பேதுருவை இயேசு நியமித்ததைக் கொண்டாடுகிறது.
# புனித பேதுருவின் முதன்மைத் தேவாலயம்

## வெளியிணைப்புகள்

- The Holy Land. By Jerome Murphy-O'Connor
# ஏழு அப்போஸ்தலர்களின் தேவாலயம்

**ஏழு திருத்தூதர்களின் தேவாலயம்** (, *Knessiath haShlichim*; இசுரேலில் கப்பர்நாகுமுக்கு அருகில் கலிலேய கடற்கறையில் அமைந்துள்ள ஓர் கிரேக்க மரபுவழி திருச்சபையின் ஆலயமாகும்.
# ஏழு அப்போஸ்தலர்களின் தேவாலயம்

## முக்கியத்துவம்

இத் தேவாலயம் கிறிஸ்தவத்தில் முக்கிய இடமான புராதன கப்பர்நாகும் எனும் கிராமத்தில் அமைந்துள்ளது. இக் கிராமம் அடிக்கடி நற்செய்திகளில் குறிப்பிடப்பட்டுள்ளது. கலிலேயா பணியின்போது இயேசுவின் பிரதான தளமாக இது இருந்தது. இது இயேசுவின் சொந்த நகர் எனவும் அவர் வாழ்ந்த இடம் எனவும் விவிலியத்தில் குறிப்பிடப்படுகிறது. இயேசுவின் முதல் போதனை இங்கிருந்த யூதரின் தொழுகைக்கூடத்தில் துவங்கியது.  
இத் தேவாலயம், யோவான் நற்செய்தியில் குறிப்பிடப்பட்டுள்ள ஏழு திருத்தூதர்களுக்கு அர்ப்பணிக்கப்பட்டுள்ளது.
# பாண்டியர் துறைமுகங்கள்

**பாண்டியர் துறைமுகங்கள்** சங்ககாலம் தொட்டே முத்துக்குளித்தலுக்கும் முத்து வணிகத்திற்கும் பெயர் பெற்றிருந்தது. அவற்றில் கொற்கை துறைமுகத்தின் முத்து வணிகச்சிறப்பை தாலமி, பெரிப்ளூசு, பிளைனி போன்ற வேற்று நாட்டவர் குறிப்புகளைக் கொண்டு அறியலாம். இடையே களப்பிரர் படையெடுப்பால் இருண்ட காலத்தைத் தழுவிய பாண்டியர்களின் கடல் வணிகம் முற்கால மற்றும் பிற்காலப் பாண்டியர்களின் ஆட்சியின்போது உச்சநிலை அடைந்தது. இதற்கு முற்கால மற்றும் பிற்கால பாண்டியர்கள் காலத்தில் புதிதாக உருவாகிய 25க்கும் மேற்பட்ட துறைமுகப்பட்டினங்களே சாட்சி. இப்பட்டினங்களால் சங்ககாலப் பாண்டியர்த் துறைமுகங்களான கொற்கை, மருங்கூர், அழகன்குளம் போன்றவற்றின் புகழ் மங்கத் தொடங்கியது. அதே நேரம் காயல்பட்டினம், குலசேகரபட்டினம், சுந்தரபாண்டியன் பட்டினம் போன்றவை மேன்மை அடைந்ததை மார்க்கோ போலோவின் காயல்பட்டினம் குதிரை வணிகக் குறிப்புகளைக் கொண்டும், இபின் பட்டுடாவின் பாண்டியர்-ஏமன் கப்பல்கள் குறிப்புகளைக் கொண்டும் அறியலாம். குலசேகர பாண்டியனின் ஆட்சியில் மதுரை உலகின் தலைசிறந்த செல்வச்செழிப்புள்ள நகரமாக இருந்ததாக மார்க்கோ போலோ குறித்ததைக் கொண்டு அக்காலத்தில் பாண்டியர் உலகிலேயே சிறந்த வணிகத் துறைமுகங்களைப் பெற்றிருந்தது தெரிகிறது.
குறிப்பிடும் துறைமுகங்கள்]]
# பாண்டியர் துறைமுகங்கள்

## பண்டைய துறைமுகங்கள்

- பிளைனி மற்றும் தாலமி மதுரையை பாண்டிய மன்னன் ஆண்டதாகக் குறித்தனர். முதல் இரண்டு நூற்றாண்டுகளில் தமிழர் யவனர்களோடு சிறந்த வணிகவுறவு வைத்திருந்தனர். செங்கடல் செலவு என்னும் கிரேக்க வணிக நூலேட்டில்
|-
! துறைமுகங்கள் !! சிறப்புகள்
|-
| [[கொற்கை || இந்த கொற்கை நகர் பொ.மு. 600 வரை பாண்டியர் தலைநகராய் இருந்தது. பின்னர் நெடுஞ்செழியன் காலத்திலேயே தற்போதைய மதுரைக்கு பாண்டியர் தலைநகர் மாற்றப்பட்டது. அதன்பிறகும் இந்நகர் சிறப்புக்குன்றாமல் பெரிப்ளூஸ், டாலமி காலம் வரை சிறந்த துறைமுக மற்றும் வணிக நகரமாய் திகழ்ந்தது. முத்துக்குளித்தலுக்கு இந்நகர் பெருஞ்சிறப்பைப் பெற்றிருந்ததை பெரிப்ளூஸின் செங்கடல் செலவு நூல் மூலமாக அறியலாம். கொற்கையில் கிடைத்த தமிழி எழுத்து படித்த பானை ஓட்டின் காலம் கரிம நாற்படுத்தல் மூலம் கி.மு. 785 ± 95 எனக் கணிக்கப்பட்டது. அப்பானை ஒட்டுடன் கிடைத்த கரித்துண்டு இது அப்போதே துறைமுகமாய் விளங்கியதை காட்டுகிறது. இதிலிருந்து கொற்கை கி.மு. 1000 தொட்டே செயல்ப்படதாகக் கூறலாம்.
|-
| அழகன்குளம் || இங்கு கிடைத்த ரோமானியர் காசுகள், மட்கலன்கள், பானை ஓடுகள் போன்றவை இந்த அழகன்குளத்தின் தொடர்ச்சியான வரலாறுகளை கி.மு. 4 - கி.பி. 5 ஆம் நூற்றாண்டு வரையிலும் அறிய உதவுகிறது. அதன்படி இதுவும் ஒரு சங்ககாலத் துறைமுகம். இதன் பெயர் நேரடியாக சங்க இலக்கியங்களில் குறிப்பிடப்படவில்லை ஆயினும் தாலமி குறிப்பிடும் அர்கெய்ரு என்ற நகரம் இதுவாக இருக்கலாம். ஆனாலும் இந்த ஆர்கெய்ரு சோழரின் உறையூர் என்பது நீலகண்ட சாஸ்திரி போன்றோரின் கருத்து.
|-
| நீலகண்ட நகரம் || இந்நகரம் பாண்டியர் துறைமுகமாக திகழ்ந்தது. இங்கிருந்தே செங்கடல் துறைமுகங்களுக்கு மிளகு ஏற்றுமதி அதிகளவு நடந்ததாகத் தெரிகிறது.
|}
# பாண்டியர் துறைமுகங்கள்

## முற்கால மற்றும் பிற்காலப் பாண்டியர் துறைமுகங்கள்

சங்ககாலத்துக்குப் பின், முற்கால பாண்டியர் காலம் தொடங்கி பிற்காலப் பாண்டியர் காலம் வரை பாண்டி நாட்டில் ஏற்பட்ட அரசியல், சமூக மற்றும் பொருளாதார வளர்ச்சியும் அந்நாட்டில் உள்நாட்டு மற்றும் வெளிநாட்டு வணிக உறவுகள் வளரக் காரணமாயிருந்தது. இதன் விளைவாகவே 25க்கும் மேற்பட்ட துறைமுக நகரங்கள் **பட்டினம்** என்ற பின்னொட்டு பெயரோடு தோன்றின. அவை,